 Proza - : - Apologia dispretului de mihai nedelcu : - Apologia dispretului de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) > Cu tata ... (Proza) > sedinta... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Aventurile... (Proza) > Tragedia... (Proza) > Tragedia... (Proza) > Povestea... (Proza) > Ora de... (Proza) > Schita... (Proza) > Tragedia... (Proza) > Catre... (Proza) > Tragedia... (Proza) > Tragedia... (Proza) > Tragedia... (Proza) > Tragedia... (Proza) > Tragedia... (Proza) > Mahmureala ... (Proza) > Bruno ... (Proza) > Din... (Proza) > La dentist ... (Proza) > Alergarea ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13971528 Apologia_dispretului' > Vizionari: 2499 > Apologia dispretului proza [ ] proza umoristica - - - - - - - - - - - - - - - - - - - - - - - - - de mihai nedelcu [pieijdi ] 2011-02-14 | | M-am uitat zilele trecute in jur si am sesizat ca ceva nu e in regula. Cu exceptia celor care se falesc cu viata lor si un an mai tarziu sunt inchisi la sanatoriu sau puscarie, majoritatea semenilor mei sunt nemultumiti, ofuscati, depresivi sau beti. Ce mama dracului?, m-am intrebat firesc. Am inceput sa meditez la problema si dupa trei cafele cu lapte si jumatate de ora de framantare in fata toaletei (ocupate marsav de cea care pretinde ca niciodata nu ma agit suficient vizavi de nevoile ei) am inteles cum sta treaba. in cele ce urmeaza voi demasca inamicul numarul unu al speciei umane (observati ca de femei nu ma ocup, habar n-am ce inamic au, la prima vedere nimic nu le vine de hac.) Ca om iei contact cu realitatea la nastere, acest miraculos fenomen al universului. Maica-ta urla ca o dementa, un om in alb te smulge de scafarlie ca pe-o sfecla, dupa care esti tinut cu capul in jos si plesnit la fund ca sa nu-ti faci o impresie gresita despre ce te asteapta. De aici inainte urmeaza calvarul... De la zero la trei ani parintii vad in tine un personaj extrem de suspicios, in consecinta te imobilizeaza in doua-trei camasi de forta (zise "scutece") si te inchid intr-un tarc din lemn (zis "patut"). Astfel pruncul se familiarizeaza cu imaginea gratiilor, lucru care-i va servi de minune peste douazeci de ani. Orice tentativa la un dialog inteligent este rasplatita cu banuiala ca mititelul e infometat, bolnav sau s-a scapat pe el. De aici si porecle insultatoare de genul: "cacaciosul lu’ mama", "puturosule mic" sau "umezila". De la trei la sase ani intervine tirania lui "Nu-i voie!" Nu-i voie sa bagi gunoi in gura, nu-i voie sa-ti faci nevoile pe covor, nu-i voie sa musti pisica, nici bunica, asadar nu-i voie nimic. Parintii te dau seara afara din dormitor ca pe un caine, pe motiv ca e ora de liniste si nu mai e voie sa faci galagie, dar asta n-o impiedica pe mama sa chiuie, iar pe tata sa zgaltaie patul! La gradinita sistemul iti inoculeaza ideea ca esti idiot prin obsesiva intrebare: "De ce nu esti cu-minte?" Apoi inamicul da cartile pe fata: "iar ai facut pe tine?" De parca ai face in tot minutul, nu maxim de trei-sase ori pe zi, cum e si natural! De azi inainte te simti un ratat la fiecare usurare. Dar tot acum apare blestemul poeziei. "stii o poezie? Spune-ne o poezie! Ce va invata la gradinita? Alina stie doua poezii! Spune-i poezia la tanti!" Pana la urma, toti am cedat si am spus balada potaii pofticioase, infractoare, mincinoase dar cu parul carliontat. Esti trimis la scoala. Dupa doua saptamani invatatoarea isi definitiveaza parerea ca faci parte din cea mai slaba clasa pe care a intalnit-o in indelungata sa cariera. Dezolata, cheama parintii la sedinta si le prezinta sincerele sale regrete in privinta catastrofelor care le poarta genele mai departe. "Copiii astia nu sunt in stare sa spuna nici macar o poezie!" Tata si mama se intorc acasa si pe rand isi mangaie copilul pe crestet gandind: "Ce vina ai tu ca esti tampit? N-ai mostenit nimic de la mine..." Problemele se agraveaza o data cu terminarea celor patru clase primare. inainte aveai un dascal dispretuitor, acum ai douazeci. in fiecare ora iei la cunostinta ca C-ul este o clasa net superioara, D-ul are puncte slabe dar oricum au invatat un pastel de Alecsandri iar intre A si propria-ti clica de lepre e o diferenta ca de la paun la cioara. Diriginta ti se pensioneaza de boala dupa nici doua luni. La sport intelegi ca urcatul pe funie pana la tavanul salii in treizeci de secunde este o chestiune absolut vitala, iar daca nu poti nici macar sa te dai peste cap cu picioarele cracanate, atunci esti curat accident genetic si adio speranta sa mai apuci pubertatea. Dar tocmai cand te pregateai sa pici in melancolie, incasezi o minge in zona sensibila si te concentrezi la "precious" pana seara. Pe terenul de fotbal, ocazional intr-o balta. Numai profesorul de desen iti aduce o vaga alinare laudandu-ti viziunea coloristica a naufragiului pe timp de furtuna - tablou pictat cu truda si care ar fi trebuit sa reprezinte dealuri cu flori si copii. Tot acum se contureaza imaginea omului de pe strada. La nedumerirea elevilor referitoare la necesitarea tocirii atator nazbatii, profesorii raspandesc panica: "Daca te intreaba cineva pe strada?" individul ramane cu obsesia pe viata si de aceea, din cele mai vechi timpuri, lumea se plimba pe strada rezervata, atenta, concentrata. Va asigur ca 99% se asteapta la o intrebare si isi repeta in minte caracteristicile euglenei verzi sau varfurile Carpatilor Meridionali. Urmeaza liceul, o etapa incantatoare! Profesorii se uita la tine cu durere, fetele cu dispret. Cei dintai vad in tine viitorul tarii de maine (ca doar nu de ieri), echivalent cu apocalipsa prevestita de maiasi. Cel mai bine iti dovedesti prostia la analiza matematica, unde profesorul este un tanar de treizeci si doi de ani, cu parul alb, ochi albastri si ficsi... Nici la istorie nu te lasi mai prejos. in ochii profesorului faci de rusine patria si poporul din care te-ai nascut (biata maica-ta nu mai are nici un merit). Frustrat de atitudinea profesorului, sustii cu indarjire cauza lui Brancoveanu si dovedesti ca daca Basta nu-l tragea in teapa la Vaslui, ii batea pe unguri de le suna apa in cap! Dar la limba romana nedreptatea te scoate din sarite. Poezie-poezie, dar sa inveti Luceafarul domnule? individul "se coboara bland" 98 de strofe si-n final tot cucuiat pe cer ramane. Deci n-am facut nimic! si imediat profesoara schimba flancul de atac: "Analizati iliada si Odiseea!" Dar Codruta si ioana din banca a treia ce au, frate? Ele de ce nu sunt bune?! intr-un final dai bacalaureatul, il iei ca ai alergat bine la sport cu potaia antrenorului dupa tine si pentru cateva zile ai vrea sa fii fericit. Dar nu faci mare scofala, pentru ca societatea te anunta ca s-a terminat cu binele, de acum esti major visatorule, ai responsabilitati, gata cu prostiile! Singurele care nu baga asta de seama sunt fetele, care te privesc tot ca pe un tanc cu casul la gura. Ei bine, nu este cas, este saliva si nu apare desteptelor tot timpul, ci numai la ivirea unor forme distincte. Ca doar avem si noi mandria noastra! Singura consolare este ca ai scapat de spus poezii. Apuca-te numai de recitat "Noi vrem pamant" la o nunta, sa vezi ce succes monstru o sa ai! Dar mare bucurie cand intri la facultate! Rudele si amicii primesc vestea atat de surprinsi, incat incepi sa-ti faci probleme serioase despre imaginea ta in societate. Parintii sunt maguliti la gandul ca faci scoala si baga tone de mancare in colegii de camera, singurul tau rol fiind acela de caraus. Dar tot tu trebuie sa te arati recunoscator pe cand ei te mai incarca cu un borcan de gogonele spunand: "Sa tii minte copile cum te-am ajutat cat am fost in putere! Sa vedem cum o sa ne ajuti tu la batranete...Vai de zilele noastre..." De la primul curs profesorii iti demonstreaza ca ai pierdut vremea tot liceul. Bine, asta era evident, dar de ce trebuie sa-ti fie tie rusine? Nu tu ai inventat liceul! La examen cativa zbiri iti urmaresc fiecare miscare, caci un specimen ca tine nu poate avea decat un singur gand: sa fure de la colegi ca sa insele sistemul. Ocazional primesti o nota mare, dar profesorul ti-o semneaza in carnet de parca si-ar semna demisia, explicandu-ti pe larg cum numai caderea invatamantului universitar a facut posibila trecerea ta in anul doi. Pai acum zece ani n-ai fi trecut nici de portar. Pe tot parcursul acestei perioade domnisoarele poarta decoltee adanci si fuste mini. Pornind de la premisa ca or fi stiind ele ce fac, te concentrezi asupra problemei si drept urmare esti tratat drept animal si obsedat. Niciuna nu pricepe ca le respecti enorm natura interioara, dar ca momentan te macina probleme cum ar fi: "oare sutienul are bureti sau nu?" sau "cum se continua piciorul de la genunchi in sus?". Dar femeia n-are minte sa priceapa asemenea intrebari metafizice, nu participa la cercetarea ta stiintifica si in consecinta trebuie s-o scoti la suc si sa o minti in fata. Asa se irosesc o gramada de bani si energie. Ar fi atat de simplu sa te ajute sa-ti raspunzi la aceste intrebari, ca dupa aia scapa de tine pe viata. Nici prin cap nu-ti mai trece s-o deranjezi! Termini facultatea si esti gata sa infrunti lumea. Posturi sunt destule, dar nici unul care sa bata cu pregatirea ta. Vezi, daca stiai dinainte, te pregateai sa fii cusatoreasa, zidar, dulgher, taximetrist sau dadaca. Dar asa...nu stii sa faci nimic. Pana la urma tot gasesti un patron bun la suflet care pentru salariul minim pe economie, te pune la lucru 14 ore din 24 ca sa simti ca traiesti. Ce altceva sa faca cu un incompetent care nu-i in stare sa termine treaba a trei oameni in doua ore? si in nesimtirea ta caracteristica mai vrei si duminica libera. Patronul este total dezamagit, dar se gandeste sa-si faca pomana cu tine, ca acum e prea tarziu... A gresit-o? A gresit-o. in aceasta perioada de indobitocire rapida se nimereste sa dai de-o femeie care contrar a tot ce-ai trait pana acum, se uita mai altfel la tine. Chestia te rascoleste profund si la scurt timp iata-te "om la casa ta". Adica insurat, ca de fapt tot in garsoniera sau cu bunica stai. si cand erai mai fericit, vine momentul chiuvetei. Se strica chiuveta! Tu desigur, n-o poti repara si cu asta basta! Sotia n-o sa tina minte ca pleci maine in delegatie (la Londra), dar de istoria chiuvetei isi va aminti si peste patruzeci de ani si o va folosi pe post de poveste ca sa-ti adoarma nepotii, iar in loc de: "Am incalecat pe-o sa..." va incheia invariabil cu: "Mare noroc a avut cu mine! Altfel unde ar fi acum? Ar scotoci prin groapa de gunoi prapaditul!" inamicul nu te slabeste niciodata. Statul este cel mai mare expert. Te dispretuieste prin toate institutiile sale: la primarie, la politie, la prefectura, la pasapoarte, la finante, la camera de munca, peste tot! Unde este un ghiseu, este si un om superior tie. Te duci, cu zece hartii pentru care ai umblat o saptamana, iar functionarul se uita la ele de parca i-ai fi pus pe masa o balega de cal. Sa nu credeti insa ca particularii sunt mai prejos. Au insa finete. Pe fata, domnisoara te lauda pentru alegerea facuta si te asigura ca sunt cei mai frumosi pantofi din oras. Vezi in ochii ei ca s-ar culca cu orice barbat care poarta asemenea pantofi! insa dupa ce te indepartezi o face atenta pe colega ei: "L-ai vazut pe boul asta incaltat?" Ajuns acasa, parerea ei devine unanima, iar tu devii invizibil deoarece sotia te asigura ca nu te mai poate vedea asa! Din cand in cand simti nevoia sa evadezi de la oras si sa te relaxezi undeva la tara. Poate chiar la bunici, la radacinile tale. Dar nici taranul nu e mai intelegator. Primul lucru pe care trebuie sa-l faci este sa mulgi o vaca, lucru care te bulverseaza intr-o oarecare masura, dar nici pe departe cat pe vaca. taranul rade de se strica in timp ce gascanul curtii iti aplica pe neasteptate o colonoscopie gratuita. Te consolezi cu ideea ca satul a capatat de la tine un subiect solid de conversatie pentru tot restul iernii. Dupa 2-3 ani de tras in jug se intampla sa mai prinzi cate o duminica libera, dar atunci ploua si cum numaratul banilor nu-ti ia mai mult de 5 minute, te pui sa faci copii. Procesul in sine e plin de surprize. Tu ai impresia ca ai avariat structura de rezistenta a cladirii iar dumneaei te priveste de parca ai uitat finalul bancului. si ca din intamplare incepe sa rasfoiasca o revista cu Brad Pitt... Oricum, important este ca ea ramane insarcinata asadar urmeaza 9 luni de chinuri. Pentru tine, ca ea in afara unor greturi matinale (firesti pentru oricine isi bea propriul vin de casa) n-are nici pe dracu ba chiar se bucura de o pofta de mancare infioratoare. Ma rog, trec toate, iti trece si motivatia de a merge la frizer, dar important este ca se naste copilul! Rolul tau de-acum inainte este acela de tata. Pui tot sufletul in aceasta activitate si copilul tau raspunde minunat: la inceput iti urla in fata, vomeaza pe tine si-ti face pisu in palma! Apoi se smiorcaie si-ti inghite lucrurile trebuitoare: surubelnita, buletinul, cheile si periuta de dinti. Apoi incepe sa caste la tot ce-i spui si-ti dai seama ca ai ajuns total depasit de evenimente. Numai la vederea portofelului mai prinde viata, dar cand afla ca e gol, iti arunca o privire atat de magulitoare incat intelegi ca ai dat chix si in cariera de parinte. Situatia nu surprinde pe nimeni. Sa zicem ca tot ce-am expus pana aici este exagerat, ca prin absurd un om super-norocos poate avea succes la scoala, in cariera si toata lumea este mandra de el. Hai sa zicem! Dar oricat de norocos si dotat ar fi, cu o soacra tot se capatuieste. si cu asta nu e de glumit! Poti sa devii presedinte, cosmonaut sau Hagi in persoana. Soacra tot la parerea ei ramane: "Fiica mea si-ar fi putut gasi un barbat daca nu o incurca handicapatul." Revenind la cazurile obisnuite, necajitul crede ca mai are o scapare: biserica. Te duci increzator la popa si afli de la acesta ca esti un pacatos! si nu un pacatos de doi bani, ci unul fruntas, incat mare trebuie sa fie mila lui Dumnezeu ca sa te primeasca in rai, atat de mare incat numai de-ai veni saptamanal la spovedanie, si ai indura intreaga slujba din care nu pricepi boaba, si ai contribui la cutia milei si ai flamanzi la toate posturile, poate-poate s-ar mai gasi un loc undeva pe langa cotetul porcului. Cand deodata crapi! Treaba provoaca oarecare tevatura si lumea se intrece sa te boceasca si sa te laude ca ce om bun ai fost. Asta numai ca sa-ti faca in ciuda pentru ca te lauda acum, cand esti mort si NU MAi AUZi! Dar oricum e doar o mica scapare, sistemul isi revine rapid si te pune intr-o cutie solida de lemn, bine sigilata cu cuie sau piroane. Singura motivatie a cosciugului se poate oferi daca ne gandim ca mortul este si acum considerat un nemernic. Adica nu esti un mort cu bun-simt care sa putrezeasca linistit in pamant, ci un neserios care ar putea invia, suge sange, speria copiii si strica socotelile mostenitorilor. in final, pe cand dai de viermi, primele fapturi care te apreciaza cu adevarat, tot se mai gaseste o baba care sa comenteze ca "a fost frumoasa inmormantarea maica, pacat ca vinul era acru si colaceii s-au cam inmuiat. si popa prea s-a grabit la sfarsit." Mai pe romaneste: nici sa mori n-ai fost in stare! | index 'pageview'); 